- Մեր հասարակության մեջ միանշանակորեն ընդունվում է, կասեի՝ համաժողովրդական հրամայական է, որ պիտի արդարություն հաստատվի, պիտի կոռուպցիան արմատախիլ արվի, պիտի բացահայտվեն նախկին բոլոր հանցագործությունները: Դա ամենևին էլ չի տանում և չի տանի քաղաքական հալածանքների, քանի որ խոսքը համընդհանուր արդարադատության և օրենքի գերակայությունը վերականգնելու մասին է: Եվ եթե դատական համակարգն առողջացվի, ամեն ինչ ընթանա օրենքի սահմաններում, ապա ամենևին չի խախտվի մարդու անմեղության կանխավարկածը: Գործընթացներն այսօր, դրանց դեմ հարուցվող դժվարություններով հանդերձ, այդպես էլ ընթանում են, և մտահոգվելու կարիք չեմ տեսնում բնավ: